**ΔΕΥΤΕΡΗ (2Η) ANAΚΟΙΝΩΣΗ ΤΗΣ ΓΡΑΜΜΑΤΕΙΑΣ ΤΟΥ ΤΜΗΜΑΤΟΣ Ο.Δ.Ε.**

**ΓΙΑ ΤΗ ΔΙΕΝΕΡΓΕΙΑ ΓΡΑΠΤΩΝ ΚΑΤΑΤΑΚΤΗΡΙΩΝ ΕΞΕΤΑΣΕΩΝ**

**ΑΚΑΔ. ΕΤΟΥΣ 2019 - 2020**

**ΜΕ ΘΕΜΑΤΑ ΑΝΑΠΤΥΞΗΣ ΣΕ ΤΡΙΑ (3) ΜΑΘΗΜΑΤΑ**

Ανακοινώνεται ότι, οι αιτήσεις και τα λοιπά, κατά περίπτωση, απαιτούμενα δικαιολογητικά των πτυχιούχων Τριτοβάθμιας Εκπαίδευσης, υποψηφίων για κατάταξη στο Τμήμα Οργάνωσης και Διοίκησης Επιχειρήσεων ακαδ. έτους 2019 - 2020 υποβάλλονται στη Γραμματεία του Τμήματος υποδοχής από **1** έως **15 Νοεμβρίου 2019** καθημερινά και από ώρα **11.30 – 13.00** *(τηλ. επικοινωνίας: 2310 891.283 & 891.213-4, e- mail: basecr@uom.gr).*

**Απαιτούμενα Δικαιολογητικά:**

1. Αίτηση ενδιαφερομένου/ης.
2. Αντίγραφο πτυχίου Α.Ε.Ι. ή πιστοποιητικού περάτωσης σπουδών της ημεδαπής ή ομοταγούς Πανεπιστημίου της αλλοδαπής αναγνωρισμένο από τον Δ.Ο.Α.Τ.Α.Π.
3. Φωτοτυπία Δελτίου Αστυνομικής Ταυτότητας.

Σύμφωνα με τα ειδικώς οριζόμενα της παρ. 7 του άρθρου 2 της υπ’ αριθ. πρωτ. Φ1/192329/Β3 Υ.Α. *(Β’ 3185/16.12.2013*) *«α) Στις αίθουσες όπου θα διενεργηθούν οι κατατακτήριες εξετάσεις λαμβάνονται όλα τα κατάλληλα μέτρα για την αδιάβλητη διεξαγωγή τους. Στην είσοδο κάθε αίθουσας εξετάσεων αναρτάται ονομαστικός κατάλογος των υποψηφίων. β) Για την εξακρίβωση της ταυτότητας κάθε υποψηφίου προσκομίζεται από αυτόν δελτίο αστυνομικής ταυτότητας ή άλλο επίσημο δημόσιο έγγραφο πιστοποίησης της ταυτότητάς του. γ) Κατά την πρώτη ημέρα των εξετάσεων οι υποψήφιοι υποχρεούνται να βρίσκονται στον χώρο των εξετάσεων μια (1) ώρα νωρίτερα. Τις υπόλοιπες ημέρες, υποχρεούνται να προσέρχονται μισή ώρα (30 λεπτά) νωρίτερα. δ) Χρωματιστά μελάνια, εκτός του μπλε και του μαύρου, και οποιοδήποτε άλλο στοιχείο αναγνώρισης στο γραπτό δοκίμιο αποκλείουν το γραπτό από τη βαθμολόγηση. ε)……..στ)…….ζ)……η)……..».*

Επισημαίνεται ότι, με τις υπ’ αριθ. 16/20.06.2019 και 18/30.08.2019 αποφάσεις έκτακτων συνεδριάσεων της Συνέλευσης του Τμήματος Ο.Δ.Ε., στο πλαίσιο καθορισμού της διαδικασίας επιλογής πτυχιούχων Τριτοβάθμιας Εκπαίδευσης, υποψηφίων για κατάταξη στο οικείο Τμήμα ακαδ. έτους 2019-2020 και σε εφαρμογή των διατάξεων της άνω σχετικής Υ.Α., εγκρίθηκε ομόφωνα:

1. η συγκρότηση επταμελούς Επιτροπής Κατατάξεων αποτελούμενης από τον Πρόεδρο του Τμήματος κ. Βασίλειο Αλετρά, Καθηγητή (ex officio), Ανδρέα Γεωργίου, Καθηγητή, Αικατερίνη Γκοτζαμάνη, Καθηγήτρια, Δημήτριο Μιχαήλ, Καθηγητή, Οδυσσέα Μοσχίδη, Καθηγητή, Ιωάννη Χατζηδημητρίου, Καθηγητή και Αναστασία Κάτου, Αναπληρώτρια Καθηγήτρια
2. ο ορισμός των μαθημάτων «Γενικά Μαθηματικά», «Αρχές Οικονομικής Θεωρίας» και «Αρχές Μάνατζμεντ», ως των τριών (3) εξεταζομένων μαθημάτων
3. ο προσδιορισμός της διάρκειας μιας εκάστης εξέτασης σε δύο (2) ώρες και ο προσδιορισμός του χρόνου και του χώρου διενέργειας των γραπτών κατατακτηρίων εξετάσεων, ως εξής:

|  |  |  |  |
| --- | --- | --- | --- |
| **ΗμεροχρονολογίΕΣ****ΔΙΕΞΑΓΩΓΗΣ** | **ΩΡΕΣ ΔΙΑΞΑΓΩΓΗΣ** | **ΧΩΡΟΙ ΔΙΑΞΑΓΩΓΗΣ** | **ΕΞΕΤΑΖΟΜΕΝΑ ΜΑΘΗΜΑΤΑ** |
| **Δευτέρα 9.12.2019** | **14:00-16:00** | **Αίθουσα 9****Παν/μίου Μακεδονίας** | **«Γενικά Μαθηματικά»** |
| **Τρίτη 10.12.2019** | **14:00-16:00** | **Αίθουσα 9****Παν/μίου Μακεδονίας** | **«Αρχές Οικονομικής Θεωρίας»** |
| **Πέμπτη 12.12.2019** | **14:00-16:00** | **Αίθουσα 9****Παν/μίου Μακεδονίας** | **«Αρχές Μάνατζμεντ»** |

1. ο ορισμός του Α’ εξαμήνου σπουδών, ως του εξαμήνου κατάταξης των πτυχιούχων Τριτοβάθμιας Εκπαίδευσης στο Τμήμα Οργάνωσης και Διοίκησης Επιχειρήσεων για το ακαδημαϊκό έτος 2019-2020, σύμφωνα ειδικότερα με τον πίνακα πληροφοριακών στοιχείων που παρατίθεται ακολούθως:

|  |  |  |  |
| --- | --- | --- | --- |
| **ΕΞΕΤΑΖΟΜΕΝΑ ΜΑΘΗΜΑΤΑ** | **ΕΞΕΤΑΣΤΕΑ ΥΛΗ** | **ΗΜΕΡΟΜΗΝΙΕΣ, ΩΡΕΣ****&****ΔΙΑΡΚΕΙΑ ΕΞΕΤΑΣΗΣ** | **ΕΞΑΜΗΝΟ ΚΑΤΑΤΑΞΗΣ ΥΠΟΨΗΦΙΩΝ** |
| **ΓΕΝΙΚΑ ΜΑΘΗΜΑΤΙΚΑ** | Σύνολα, πραγματικοί αριθμοί, σχέσεις, συναρτήσεις, πραγματικές συναρτήσεις, όρια και συνέχεια συναρτήσεων, εκθετικές, λογαριθμικές, τριγωνομετρικές συναρτήσεις παράγωγοι, παραγώγιση, μελέτη συναρτήσεων μίας πραγματικής μεταβλητής, εφαρμογές του διαφορικού λογισμού σε οικονομικά προβλήματα, ορισμένα και αόριστα ολοκληρώματα, οικονομικές εφαρμογές ολοκληρωμάτων, διανύσματα, μήτρες, συστήματα γραμμικών εξισώσεων, συναρτήσεις πολλών μεταβλητών και βελτιστοποίηση (χωρίς περιορισμούς), εφαρμογές στη Διοίκηση και Οικονομία. | **9.12.2019****/****14:00-16:00****ΓΡΑΠΤΗ ΕΞΕΤΑΣΗ ΔΙΑΡΚΕΙΑΣ****ΔΥΟ (2) ΩΡΩΝ** | **Α’ ΕΞΑΜΗΝΟ ΣΠΟΥΔΩΝ** |
| **ΑΡΧΕΣ ΟΙΚΟΝΟΜΙΚΗΣ ΘΕΩΡΙΑΣ** | Η Οικονομική Επιστήμη, το Οικονομικό Σύστημα και ο Ρόλος των Αγορών. Οι Παραγωγικές Δυνατότητες της Οικονομίας και το Κόστος Ευκαιρίας. Η Θεωρία της Ζήτησης και της Προσφοράς. Η Ελαστικότητα της Ζήτησης και της Προσφοράς. Η Θεωρία της Συμπεριφοράς του Καταναλωτή. Η Θεωρία της Παραγωγής. Η Θεωρία του Κόστους Παραγωγής. Ελαχιστοποίηση Κόστους και Μεγιστοποίηση Κερδών. Τέλειος Ανταγωνισμός. Μονοπώλιο. Μονοπωλιακός Ανταγωνισμός. Ολιγοπώλιο. Μέτρηση του Εγχώριου Προϊόντος και του Εγχώριου Εισοδήματος. Ο Προσδιορισμός του Εισοδήματος Ισορροπίας στο Κεϋνσιανό Υπόδειγμα. Ο Προσδιορισμός του Εισοδήματος Ισορροπίας και η Δημοσιονομική Πολιτική. Η Συνάρτηση Κατανάλωσης και Αποταμίευσης. Η Ζήτηση για Επενδύσεις. Η Αγορά Χρήματος: Ζήτηση και Προσφορά Χρήματος. Νομισματική Πολιτική. Το Υπόδειγμα Συνολικής Ζήτησης και Συνολικής Προσφοράς. Πληθωρισμός: Πηγές, Συνέπειες και Αντιμετώπιση. Ανεργία και Στασιμοπληθωρισμός. | **10.12.2019****/****14:00-16:00****ΓΡΑΠΤΗ ΕΞΕΤΑΣΗ ΔΙΑΡΚΕΙΑΣ****ΔΥΟ (2) ΩΡΩΝ** |
| **ΑΡΧΕΣ ΜΑΝΑΤΖΜΕΝΤ** | Βασικοί Ορισμοί του Μάνατζμεντ, Κλασσικές σχολές της θεωρίας του Μάνατζμεντ, η Θεωρία των Συστημάτων, το Περιβάλλον της Επιχείρησης (εσωτερικό - εξωτερικό), οι Λειτουργίες του Μάνατζμεντ (Προγραμματισμός, Έλεγχος, Διεύθυνση, Οργάνωση), Οργανωτικές Δομές –‘Έννοιες και Μορφές-Τμηματοποίηση, Υποκίνηση και θεωρίες Υποκίνησης, Ηγεσία, Ομάδες, Επικοινωνία, Διαχείριση Αλλαγών, Συγκρούσεις. | **12.12.2019****/****14:00-16:00****ΓΡΑΠΤΗ ΕΞΕΤΑΣΗ ΔΙΑΡΚΕΙΑΣ** **ΔΥΟ (2) ΩΡΩΝ** |